Každý zberateľ či investor si želá, aby si jeho zbierka uchovala vysokú hodnotu a kvalitu. Preto je potrebné dodržiavať nasledujúce zásady starostlivosti o produkty z drahých kovov:
- Pre dlhodobé skladovanie produktov vyberte priestor so stálou teplotou a nízkou vlhkosťou.
- Pôsobenie chemických látok, ktoré sa môžu uvoľňovať z nábytku, farieb, textilu, plastov a pod. (najmä síry, chlóru a kyselín), môže spôsobiť oxidáciu alebo sfarbenia povrchu produktov. Rovnakú reakciu môže vyvolať aj dlhodobé a intenzívne pôsobenie slnečných lúčov či UV žiarenia.
- Z tohto dôvodu musia byť produkty uchované v špeciálnych plastových kapsulách, ktoré zabraňujú prístupu vzduchu a chránia pred mechanickým poškodením, znečistením, prachom a ďalšími nežiaducimi vplyvmi.
- Kapsuly zásadne neotvárajte a produkty z nich nevyberajte! Veľmi ľahko môže dôjsť k ich znehodnoteniu.
- Porušením uvedených pravidiel dôjde k vystaveniu produktov vonkajším vplyvom a nebude možné uznať prípadnú reklamáciu.
Česká mincovňa - to nie sú len mince a medaily. V našej ponuke nájdete aj šperky. Ako s nimi zaobchádzať, aby čo najdlhšie vyzerali ako nové?
- Šperky chráňte pred mechanickým poškodením.
- Šperky si dávajte dole v prípade kontaktu s vodou, v saune, pred spaním, pri športovaní alebo fyzickej námahe a pod.
- Vyvarujte sa kontaktu šperkov s chemickými prostriedkami - parfumami, morskou soľou, chlórom a pod. Šperky nepoužívajte v prostredí s výskytom síry a jódu.
- Šperky uchovávajte v originálnej škatuľke, najlepšie oddelene od iných šperkov.
- V prípade vystavenia šperkov vyššie uvedeným nežiaducim vplyvom a ďalej pri osobách s agresívnym potom a pri osobách chorých či užívajúcich lieky môže dôjsť k zmene vzhľadu povrchu kovových dielov - napríklad k žltnutiu a černeniu.
- Na čistenie šperkov pokovovaných ródiom používajte len mäkkú handričku namočenú vo vlažnej vode s prídavkom saponátu. Po vyčistení šperky dôkladne osušte.
- Ak dôjde k poškodeniu šperkov, výrobok sami neopravujte, inak stratíte nárok na zákonnú reklamáciu.